recursal/SuperWikiNEXT-32B huggingface dataset:
Moses Tladi se ouers
**Moses Tladi** (1903–1959) was 'n selfopgeleide kunstenaar wat die eerste swart skilder was wat 'n formele uitstalling in Suid-Afrika gehou het en die eerste swart kunstenaar wat by die Suid-Afrikaanse Nasionale Galery uitgestal het.

Tladi het begin skilder met oorskiet kommersiële huisverf en 'n stok. Sy talent vir skildery is opgemerk deur sy werkgewer, Read, wat begin het om aan hom kunstenaarsmateriaal te verskaf. Read het Tladi ook voorgestel aan die versamelaar en filantroop Howard Pim, wat eens 'n burgemeester van Johannesburg was, en 'n leidende rol gespeel het in die stigting van die Johannesburgse Kunsgalery. Beide Read en Pim het Tladi vanaf 1929 by openbare uitstallings bevorder. In 1931 het Tladi die eerste swart kunstenaar geword wat by die Suid-Afrikaanse Nasionale Kunsmuseum in Kaapstad uitgestal het. In 1939 was hy die eerste Swart Afrikaanse kunstenaar wat sy werke by die Nasionale Galery in Johannesburg uitgestal het, waar sy skilderye lof ontvang het.

Tladi het sy land gedurende die Tweede Wêreldoorlog gedien, en het aanhou skilder tot 1956, toe hy gedwing is om uit sy eie huis in die Johannesburgse voorstad Kensington B na Soweto te trek as gevolg van die Nasionale Party se Groepsgebiedewet. Hy is in 1959 op die ouderdom van 56 in Soweto oorlede.

*Moses Tladi Unearthed*
-----------------------

**Moses Tladi se skilderye**

* Die Huis in Kensington BDie Huis in Kensington B
* Lokshoek JohannesburgLokshoek Johannesburg
* Oggend in die MagaliesbergeOggend in die Magaliesberge
* Manako SekhukunilandManako Sekhukuniland

Die eerste groot Suid-Afrikaanse uitstalling van die werk van kunstenaar Moses Tladi, het op Erfenisdag, 24 September 2015, by die Iziko Suid-Afrikaanse Nasionale Galery in Kaapstad geopen. Die uitstalling getiteld *Moses Tladi Unearthed* het die besoeker 'n besonderse geleentheid gebied om sy werk te besigtig. Tladi het 'n reputasie ontwikkel as 'n realistiese landskapskilder.

Gedurende sy leeftyd was hy die eerste swart kunstenaar wat by die Iziko Suid-Afrikaanse Nasionale Galery uitgestal het, kort nadat die huidige gebou geopen is, eers in 1931 en toe in 1933. Meer as 'n halwe eeu na sy dood in 1959 bring hierdie uitstalling die betekenis van sy werk weer in die publieke aansig. Die uitstalling is in Junie 2016 na Grahamstad verskuif om deel te wees van die Nasionale Kunstefees. Die uitstalling bevat ongeveer 30 Tladi-skilderye, afkomstig uit institusionele en persoonlike versamelings in Suid-Afrika en oorsee. 'n "In konteks"-benadering wat ander kunstenaars ten toon stel wat in 'n soortgelyke trant, of op dieselfde tyd gewerk het, is ook ingesluit.

Bronnelys
---------

* Read Lloyd, Angela (2009). *The artist in the garden: the quest for Moses Tladi*. Print Matters. ISBN 978-0-9802609-7-7.
* Coetsee, Ydi (2013). "Transvaal Romantic : an exploration of Romantic elements in the landscape paintings of Moses Tladi". *South African Journal of Art History*. **28** (3). hdl:10520/EJC149231. ISSN 0258-3542.

|  |  |
| --- | --- |
| Normdata Edit this at Wikidata | 
* ISNI: 0000 0000 7319 7570
* LCCN: no2009185648
* VIAF: 103057420
* WorldCat Identities: lccn-no2009185648

 |
Kovsie FM 97.0|  |
| --- |
|  |  |
| Stad | Bloemfontein |
| Uitsaaigebied | Vrystaat |
| Frekwensie | 97.0 MHz |
|  | Kovsie FM 97.0 |
| Slagspruik | Ultimate Campus Radio |
| Programmering |  |
| Tale | Engels |
| Afrikaans |
| Sesotho |
| Formaat | Gemeenskapsradio |
| Affiliasies | Universiteit van die Vrystaat |
| Geskiedenis |  |
| Aanvangsdatum | 1978 |
| Tegniese inligting |  |
| Lisensiëringsowerheid | OKASA |
| Skakels |  |
| Webblad | www.facebook.com/KovsieFM97 |

**Kovsie FM 97.0** is 'n kampus- / gemeenskapsradiostasie in Bloemfontein, Suid-Afrika. Die radiostasie is geleë op die Bloemfontein-kampus van die Universiteit van die Vrystaat. Die uitsaaigebied sluit 'n radius van ongeveer 80 kilometer in. 

Kovsie FM is in 1978 deur 'n groep studente gestig en het slegs binne die kafeteria uitgesaai. Die Onafhanklike Uitsaai-owerheid, nou bekend as OKASA (Onafhanklike kommunikasie-owerheid van Suid-Afrika), het in 1995 'n uitsaailisensie met die frekensie 97.0 FM aan die radiostasie verleen. 

Kovsie FM 97.0 saai in Engels, Afrikaans en Sesotho uit. Die gehoor sluit die jeug tussen die ouderdom van 15 en 35 in. Die radiostasie se missie is om gemeenskapsbetrokkenheid, opleiding, ontwikkeling en volhoubaarheid te bevorder. Kovsie FM bied ook 'n platform vir plaaslike musikante en saai nuus uit wat akkuraat en onpartydig is. 

Die stasie het agt voltydse personeellede, waaronder 'n stasiebestuurder (Gerben van Niekerk), programbestuurder (JayBee Mohlante), bemarkingsbestuurder (Thendo Limbo), musiekbestuurder, produksiebestuurder (Morena Sprinkaan), sportredakteur en nuusredakteur.

Uitsaaigebied en frekwensies
----------------------------

### Uitsaaigebied

* Bloemfontein
* Brandfort
* Winburg
* Dele van Dewetsdorp

### Frekwensie

* 97.0 FM

Uitsaaitale
-----------

* Engels
* Afrikaans
* Sotho

Uitsaaitye
----------

24/7

Teikengehoor
------------

* LSM-groepe 6 - 10
* Ouderdomsgroep 14 - 35
* Skoliere, studente, jong werkende volwassenes

Programformaat
--------------

* 80% Musiek
* 20% Praat

Luisteraarsyfers
----------------

Geskatte luisteraaryfers |  | **7 dae** |
| September 2018 | 1 000 |
| Junie 2018 | - |
| Maart 2018 | - |
| Desember 2017 | 3 000 |
| Desember 2016 | 7 000 |
| Desember 2015 | 10 000 |
| Februarie 2015 | 30 000 |
| Februarie 2013 | 21 000 |
| Desember 2012 | 34 000 |
| Oktober 2012 | 40 000 |
| Augustus 2012 | 52 000 |
| Junie 2012 | 47 000 |

Ligging
-------

Thakaneng-brug, Bloemfontein-kampus, Universiteit van die Vrystaat, Bloemfontein, Vrystaat
|  |
| --- |
| #002FA7 |

**Internasionale Klein-blou** is 'n diep blou kleur wat die eerste keer in 1958 deur die Franse skilder Yves Klein gemeng is.

Anders as by gewone blou verf, waarin die fikseervloeistof (die medium waarin die gekleurde deeltjies vasgevang sit) vir die menslike oog 'n weerspieëling gee wat afbreuk doen aan die effek van die gemaalde pigment, het IKB op drie-dimensionele voorwerpe 'n korrelrige of donserige voorkoms op die oog. Daar is absoluut geen sprake van weerspieëling of glans nie. Voorwerpe wat met IKB geverf is lyk gepoeierd of baie fyn gesinteer.

Op skildersdoek is die kleur minder opvallend. Dit is ook deur Yves Klein op reliëfwerk gebruik.

Kleurkoördinate
---------------

Volgens verskeie kleurskemas word **internasionale Klein-blou** soos volg voorgestel:

| Model | Koördinate |
| --- | --- |
| *Heksadesimale kode* | #002FA7 |
| RGB-kleurmodel | (0, 47, 167) |
| CMYK | (98, 84, 0, 0) |
| HSV | (223°, 100%, 65%) |

Sien ook
--------

* Lys van kleure

| * l
* b
* w
Kleurskakerings van blou |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Akwa | Akwamaryn | Alice-blou | Alikreukel | Asuur | Babablou | Blou | Blougroen | Bondi-blou | Cambridge-blou |
|   |   |   |   |   |   |   |   |   |   |
| Celeste | Denim | Dodgers-blou | Donkerblou | Elektriese blou | Hemelblou | Indigo | Internasionale Klein-blou | Kadetblou | Kadetgrys |
|   |   |   |   |   |   |   |   |   |   |
| Kobalt | Koningsblou | Koringblomblou | Laventel | Ligblou | Ligte denim | Middernagblou | Persiese blou | Poeierblou | Poublou |
|   |   |   |   |   |   |   |   |   |   |
| Pruisiese blou | Saffier | Saffloer | Savoiblou | Seruleumblou | Siaan | Staalblou | Turkoois | Ultramaryn | Vlootblou |
|   |   |   |   |   |   |   |   |   |   |
|

 |
**Kristof Slagmulder** (gebore 1979) is 'n Vlaamse politikus vir die Vlaams Belang-party en 'n lid van die Vlaamse Parlement sedert 2019. Van 2003 tot 2004 was Slagmulder 'n administratiewe assistent en van 2004 tot 2007 'n vakaturekonsultant by die VDAB. Van 2007 tot 2014 was hy hoofredakteur van Uitgeverij Egmont, wat met Vlaams Belang geaffilieer is, van 2010 tot 2014 'n werknemer van die Europese Parlementslid Philip Claeys en van 2014 tot 2019 provinsiale koördineerder van die VB-afdeling in Oos-Vlaandere.

Sedert Januarie 2001 is hy ook lid van die munisipale raad van Denderleeuw. Van 2006 tot 2019 was hy ook lid van die polisieraad van die munisipaliteit.

In Januarie 2013 het Vlaams Belang in Denderleeuw 'n belangrike rol in die koalisievorming gespeel. Die sosialistiese party (sp.a) is per geheime stemming na die opposisiebanke verwys. Gevolglik is 'n sentrum-regse meerderheid deur N-VA, CD&V en Open Vld gevorm. Tydens die onregeerbaarheid, veroorsaak deur sp.a en CD&V, het Vlaams Belang verdraagsaamheidsondersteuning aan die raad van wethouers gebied, sodat beleidsbesluite steeds geneem kon word. Omdat die *cordon sanitaire* teen die VB amper gebreek was, was Denderleeuw verskeie kere in die nasionale nuus.

Kristof Slagmulder is in September 2016 gedreig deur 'n Turkse oudsoldaat, wat met weermagwapens op die sosiale netwerk-webwerf Facebook geposeer het. In 2017 het hy 'n betoging teen sinnelose geweld gereël ná 'n aantal rooftogte teen burgerlikes in die stasiegebied van Denderleeuw.

In Oktober 2018 het die plaaslike Vlaams Belang-tak 26,2% van die stemme in munisipale verkiesings gekry, wat dit die grootste party in Denderleeuw maak. Die party het van drie tot nege setels gestyg, maar is nie by die regerende meerderheid ingesluit nie. Ná die munisipale verkiesing het hy en 'n paar vrywilligers Vlaams Solidair Denderleeuw gestig, 'n organisasie wat kospakkies uitdeel aan Vlaminge wat in armoede leef. Slagmulder is in 'n Pano-verslag op Canvas bespreek oor die sukses van Vlaams Belang in die Dender-streek.

In die Vlaamse verkiesing van 26 Mei 2019 is hy ook verkies tot lid van die Vlaamse Parlement vir die Oos-Vlaandere-kiesdistrik met 12 675 voorkeurstemme. Hy sit op die Onderwyskomitee, die Behuisings- en Erfeniskomitee, die Deradikaliseringskomitee en die Komitee vir Buitelandse Beleid, Europese Aangeleenthede, Internasionale Samewerking en Toerisme. In die Vlaamse Parlement spits hy hom toe op sake wat met onderwys en stokkiesdraai verband hou.
Die **Mercedes-Benz S-klas** is 'n reeks volgrootte luukse sedans vervaardig deur die Duitse vervaardiger Mercedes-Benz, 'n afdeling van die Duitse maatskappy Daimler AG. Die klas is amptelik bekendgestel in 1972 met die W116 S-klas, en het vorige Mercedes-Benz modelle, wat terugdateer tot die middel-1950's, vervang. 

Die S-klas het gedien as die vlagskipmodel vir Mercedes vir meer as vyftig jaar in sy verskillende inkarnasies. Die S-klas het baie van die maatskappy se nuutste innoverings, insluitend aandryfstelseltegnologie, binnefunksies, en veiligheidsstelsels geloods (soos die eerste sitplekgordelverspanners). 

Die **S-klas** word as die wêreld se besverkoper luukse sedan beskou, en sy jongste generasie, die W222 S-klas, se première was in 2013. Soos in vorige modelle, is die W221 S-klas ook in standaard- en langasafstand weergawes te koop; I4, V6, V8, V12, diesel en hibriede enjinkonfigurasies is beskikbaar.

Die S-klas se mededingers is die BMW 7-reeks, Audi A8 en Porsche Panamera.

Sien ook
--------

* Mercedes-Benz S-klas (W220)
* Mercedes-Benz S-klas (C217)


  


|         Mercedes-Benz-modelle |
| --- |
| **Passasiersmotors**:
A-klas • W168 • W169 • W176 • W177 |
B-klas |
C-klas • W202 • W203 • W204 • W205 |
CL-klas |
CLK-klas |
CLS-klas |
E-klas |
G-klas |
GL-klas |
GLA-klas |
GLB-klas |
GLK-klas |
M-klas |
R-klas |
S-klas • W220 • W221 • W222 |
SL-klas |
SLK-klas
**Historiese motors**:
W15 • W136 • W138 (260 D) • W120/W121 • W110 • W111 • W112 • W113 SL • W108 • W114/W115 • W201 • W123 • W124
**Waens en Vervoerders**:
Citan |
L 319 |
T2 |
MB100 |
Sprinter |
Vito

Mercedes-Benz-webwerf |
| *Wysig hierdie sjabloon* |


|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. | 

Klik vir info oor hierdie sjabloon.
 |
**Glenys Lynne Mynott** (\* 5 Mei 1945) is 'n Suid-Afrikaanse sanger, later deel van Four Jacks and a Jill, wat bekend is vir treffers soos *Ramaja*, *Haai Casinova* en *Een, twee, drie*.

Lynne het op twaalf begin sing. Haar ma het haar aangespoor en sy het lesse by Al Preston geneem. Op vyftien wen sy 'n landwye talentkompetisie en kort daarna behaal sy 'n tweede plek op LM Radio se *Talent Parade*. Haar eerste album, *Teenage Time*, is op sestien vrygestel.

Ná skool sing sy sewe maande lank saam met die *Harold Roy Band* in Benoni, waarna sy saam met Johnny Kongos en die G-Men deur Suid-Afrika toer. In 1962 speel sy in Gordon Vorster se rolprent, Jy’s lieflik vanaand, waarin sy die liedjie *‘n Bietjie te jonk* sing. Haar eerste enkelspeler, *Not Because I'm Bad*, is in 1963 vrygestel.

In 1964 begin sy saam met *The Zombies*, Suid-Afrika se eerste rockgroep met lang hare, te sing. Die groep het hul naam later na Four Jacks and a Jill verander.

In die 1970's begin Lynne om Afrikaanse albums op te neem, wat haar gewildheid 'n hupstoot onder 'n wyer deel van die Suid-Afrikaanse bevolking gegee. Sy het ook 'n aantal geestelike albums vrygestel.

Haar grootste sukses was met *Ramaja*, wat in Julie 1976 op Springbokradio se Top 20-treffersparade gedebuteer het, en vir drie weke in die nommer een-posisie was.

Sien ook
--------

* Lys van Suid-Afrikaanse musikale kunstenaars
**Misuzulu Zulu kaZwelithini** (gebore op 23 September 1974 in Hlabisa, KwaZulu (nou KwaZulu-Natal, Suid-Afrika) is die huidige koning van die Zoeloenasie (Zoeloe: *Ingonyama yamaZulu*, letterlik: "Zoeloeleeu"). Hy het sy oorlede vader, koning Goodwill Zwelithini kaBhekuzulu, op 7 Mei 2021 opgevolg. Op 20 Augustus 2022 is Misuzulu Zulu kaZwelithini ingehuldig. Op 29 Oktober 2022 is hy by 'n groot plegtigheid in Durban amptelik as koning gekroon en deur die Suid-Afrikaanse regering erken.

Die grondwet van Suid-Afrika erken tradisionele leiers in Suid-Afrika en die koning se rol is veral seremonieel van aard; hy beskik oor geen politieke mag nie. Die hof in Nongoma word uit die begroting van die KwaZulu-Natalse Provinsiale Wetgewer betaal.

Biografie
---------

Misuzulu Zulu kaZwelithini is op 23 September 1974 in Hlabisa gebore, in die destydse bantoestan KwaZulu wat nou deel vorm van die Suid-Afrikaanse KwaZulu-Natal-provinsie. Hy is die oudste oorlewende seun van Goodwill Zwelithini kaBhekuzulu en sy hoofvrou Shiyiwe Mantfombi Dlamini Zulu (1953–2021). Laasgenoemde was 'n dogter van Sobhuza II en die suster van Mswati III, die huidige koning van die onafhanklike koninkryk Eswatini. Mswati III is dus Misuzulu Zulu kaZwelithini se oom. Nadat Misuzulu Zulus se vader oorlede is, is Misuzulu Zulu se moeder een maand voor haar dood in Maart 2021 as regent ingehuldig. In haar testament het sy haar seun as opvolger benoem.

Hy is een dag voor sy kroning getroud en het 'n seun. Tydens sy inhuldiging het Misuzulu "'n nuwe hoofstuk" vir sy onderdane aangekondig en beloof, dat hy "daaraan sal werk om die Zoeloenasie te verenig". Teen die inhuldiging is 'n dringende aansoek by 'n hof in Pietermaritzburg ingelê, wat egter afgewys is. Misuzulu se vader se eerste vrou en ook sekere van sy jonger broers (sy vader het ten minste 28 kinders met ses vroue gehad) het Misuzulu se legitimiteit as koning verwerp. Die Suid-Afrikaanse president Cyril Ramaphosa het Misuzulu se inhuldiging as wettig erken.

As Zoeloekoning het Misuzulu Zulu amper 30 000 km² grond, sekere paleise en ander boedels geërf. Buitendien erf hy 'n groot hoeveelheid bates.
**Latente veranderlikes**, in teenstelling met waarneembare veranderlikes, is daardie veranderlikes wat nie direk waargeneem kan word nie, maar wat eerder afgelei word van ander veranderlikes wat waargeneem en direk gemeet kan word. Voorbeelde van latente veranderlikes sluit in lewenskwaliteit, sakevertroue, moraal, gelukkigheid, konserwatisme. Latente veranderlikes word ook verborge veranderlikes, modelparameters, hipotetiese veranderlikes of hipotetiese konstrukte genoem. Die gebruik van latente veranderlikes kom algemeen voor in die sosiale wetenskappe, robotika, en tot 'n mate in ekonomie; maar die presiese definisie van latente veranderlikes verskil in die verskillende velde.

Een voordeel van die gebruik van latente veranderlikes is dat dit die dimensionaliteit van data verminder. 'n Groot hoeveelheid waarneembaar veranderlikes kan saamgevoeg  word om 'n onderliggende konsep voor te stel wat dit vir mense makliker maak om te verstaan en die inligting te assimileer. Ter selfde tyd is die latente veranderlikes die skakel tussen waarneembare ("sub-simboliese") data in die werklike lewe, en simboliese data in die gemodelleerde wêreld.

Bronnelys
---------

* Kmenta, Jan (1986). "Latent Variables". *Elements of Econometrics* (Second uitg.). New York: Macmillan. pp. 581–587. ISBN 978-0-02-365070-3.
**H&M** ('n afkorting van **Hennes & Mauritz AB**, Sweedse uitspraak: [ˈhoː.ˈɛm; ˈhɛnːˈɛs ɔ ˈma.ʊrɪts]) is 'n Sweedse multinasionale klerewinkelketting met meer as 4 700 winkels in 69 lande wêreldwyd wat hom op sogenaamde *fast fashion* vir dames, mans, tieners en kinders toespits.

H&M, wat in September 2013 sy 3000ste modewinkel in Chengdu, Volksrepubliek China, geopen het, word tans as die tweede grootste onderneming in die internasionale modekleinhandel geranglys, na die Spaanse Inditex (die moedermaatskappy van Zara) en nog voor die Amerikaanse Gap Inc. Die eerste H&M-winkel is in 1947 in die Sweedse stad Västerås geopen. 

Danksy 'n reeks uitbreidingsfases het die onderneming gegroei tot 'n globale rolspeler in die tekstielkleinhandelbedryf met altesaam 4 100 winkels wêreldwyd. Bekostigbare mode in 'n verskeidenheid style staan sentraal in H&M se konsep, net soos die samewerking met leidende ontwerpers en popsterre en die fokus op volhoubaarheid.

Met die opening van die nuwe winkelsentrum Mall of Africa op 28 April 2016 in Midrand, 'n noordelike voorstad van Johannesburg, is die vyfde H&M-winkel in Suid-Afrika geopen – die ses ander is in Pietersburg/Polokwane, Nelspruit, Durban, Kaapstad, Roodepoort en Johannesburg geleë. In 2017 was daar reeds 17 winkels in die RSA, met 'n omset van SEK890 miljoen (inkl. BTW) in 2017.
**Lategan P. Bredenkamp** (1928–2010) was ’n Afrikaanse skrywer.

Lewe en werk
------------

Lategan P. Bredenkamp is in Januarie 1928 gebore. Hy is getroud met Minnie en hulle het ses kinders, drie dogters (Lia, Alet en Rietjie) en drie seuns (D.C. Izak en Pieter). Sy vrou is in 1999 oorlede. Hy bly op die plaas Amper in die distrik Postmasburg in die Noord-Kaap, waar hy met skape en beeste boer. Op 3 Desember 2010 is hy in die hospitaal op Upington oorlede.

 Skryfwerk
----------

"*Jan Leendert*" vertel die verhaal van ’n rondswerwende bruin plaaswerker, Jan Leendert, en sy vrou Katrien se verblyf op ’n skaapplaas iewers voor die Tweede Wêreldoorlog en die verhouding wat daar tussen die wit boer en hulle heers. Die verteller in die verhaal is die jong seun Pieter. Ná Jan se aankoms begin dinge op die plaas ten goede verbeter, maar die boer neem aanvanklik aanstoot oor Jan se voorbarigheid, wat vriendelik maar ferm sy meestal baie billike eise uiteensit. Treffend is die wyse waarop die skrywer deur dinge te verswyg somtyds meer sê as wat vermeld word, waarna die krisis van misverstand wat die verhouding tref skok in sy ontbloting van die krake in die menslike psige. "*Waar die wêreld wyd is*" vertel die familiegeskiedenis, met die eerste gedeelte wat die verhaal vertel van die verteller se oupa, sy pa en ander baanbrekers en in die tweede deel sy eie kinderjare behandel. Elke deel is verder opgedeel in episodes, sodat die geskiedenis broksgewys maar op baie onderhoudende manier geskets word.Ten tye van sy dood is daar nog ’n aantal onvoltooide manuskripte op sy rekenaar, met voorlopige werktitels soos "*Toeka se tyd*", "*Enkeldoringboom*" en "*Gert en Johannes*".

Publikasies
-----------

| Jaar | Publikasies |
| --- | --- |
| 2008 | Jan Leendert |
| 2010 | Waar die wêreld wyd is |

Bronnelys
---------

### Tydskrifte en koerante

* Botha, André "Skryf is vir dié boer die lekkerste werk" "Volksblad" 9 Maart 2009
* Botha, André "Merkwaardige skrywer-boer op 82 oorlede" "Volksblad" 4 Desember 2010

### Internet

* Bookslive:
* Protea Boekhuis:
* Worldcat:

### Resensies

1. ↑  Greeff, Rachelle "Rapport" 1 Maart 2009
2. ↑  Kemp, Theo LitNet:
3. ↑  Nel, Ronel "Beeld" 9 Maart 2009
4. ↑  Cilliers, Stoffel "Beeld" 7 Junie 2010
5. ↑  Jordaan, Annette Tydskrif vir Letterkunde:  Geargiveer 1 Augustus 2019 op Wayback Machine
6. ↑  Rosant, Chrisanth "Rapport" 5 September 2010:
**Generaal Sherman** is 'n reuse sequoia (Sequoiadendron giganteum) boom geleë op 'n hoogte van 2 109 m (6 919 voet) bo seevlak in die Giant Forest of Sequoia Nasionale Park in Tulare County, in die Amerikaanse deelstaat Kalifornië. Volgens volume is dit die grootste bekende lewende enkelstamboom op aarde. Dit word geskat op ongeveer 2 200 tot 2 700 jaar oud.

Geskiedenis
-----------

Die General Sherman boom is vernoem na die Amerikaanse Burgeroorlog-generaal William Tecumseh Sherman. Die amptelike storie, wat dalk apokrief is, beweer die boom is in 1879 deur die natuurkundige James Wolverton genoem, wat as 'n luitenant in die 9de Indiana-kavallerie onder Sherman gedien het.

Sewe jaar later, in 1886, het die land onder beheer gekom van die Kaweah-kolonie, 'n utopiese sosialistiese gemeenskap wie se ekonomie op houtkappery gebaseer was. Let op die deurslaggewende rol wat Sherman gespeel het in die Indiese Oorloë en sy gedwonge verskuiwing van inheemse Amerikaanse stamme, het hulle die boom herdoop ter ere van Karl Marx. Die gemeenskap is egter in 1892 ontbind, hoofsaaklik as gevolg van die stigting van Sequoia Nasionale Park, en die boom het na sy vorige naam teruggekeer.

In 1931, na vergelykings met die nabygeleë General Grant-boom, is Generaal Sherman as die grootste boom ter wêreld geïdentifiseer. Een gevolg van hierdie proses was dat houtvolume wyd aanvaar word as die standaard vir die vestiging en vergelyking van die grootte van verskillende bome.

In Januarie 2006 het die grootste tak aan die boom (wat die meeste gesien word, in ouer foto's, as 'n "L" of gholfstokvorm, wat ongeveer 'n kwart van die pad af teen die stam uitsteek) afgebreek. Daar was geen getuies van die voorval nie, en die tak‍—‌met 'n deursnee van meer as 2 m (6.6 voet) en 'n lengte van meer as 30 m (98 voet), groter as die meeste boomstamme‍—‌ het 'n deel van die omtrekheining stukkend geslaan en die plaveisel van die omliggende wandelpad. Daar word geglo dat die breuk nie 'n aanduiding is van enige abnormaliteite in die boom se gesondheid nie, en kan selfs 'n natuurlike verdedigingsmeganisme teen ongunstige weerstoestande wees.

Ses brandbestryders geklee in geel rat plaas velle silwer foelie om die boom se basis, effens bo die hoogte van hul koppe.
Brandbestryders en parkpersoneel draai Generaal Sherman in vuurskuilingsmateriaal toe om dit te help beskerm teen die KNP-kompleksbrand
Op 16 September 2021 is die boom deur die KNP-kompleksbrand in Sequoia Nasionale Park bedreig. Park- en brandbestrydingspersoneel het die boom se basis toegedraai in 'n beskermende foelie wat gewoonlik op strukture gebruik word ingeval die veldbrand die General Sherman Tree nader‍—‌wat uiteindelik ongedeerd gelaat is.
**Lazer** is 'n genre van rockmusiek wat ontstaan het tussen 2015 en 2018, hoofsaaklik in Wit-Rusland en die Verenigde State. Met sy wortels in synth-rock en nu-metal, het die orkeste wat lazer geskep het, 'n dik, groot klank ontwikkel wat gekenmerk word deur kitaarsintese, onderaardse geluide en depressiewe lirieke. Lazer lirieke word oor die algemeen geassosieer met die dood en aggressiewe filosofie.

In 2015 was die bekenste groepe van hierdie genre Flame Of Life en Orgy. Hul albums *Dark World* (2015) en *Talk Sick* (2014) is die eerste vrystellings. Die mees kommersieelsuksesvolle albums is Flame Of Life (2017, deur Flame Of Life) and Party (2017, deur Emma Peal).

Diit was aanvanklik 'n ondergrondse subgenre van rock, maar in 2016, het lazer gewild geraak by nuwe musikante soos Immaculata, Fresh Club Society, Street Sects, ens.

Die belangrikste albums
-----------------------

* *The Scaners LP* (2018, deur The Scaners)
* *The Kicking Mule* (2018, deur Street Sects)
* *Flame Of Life* (2017, deur Flame Of Life)
* *Party* (2017, deur Emma Peal)
* *Ex Machina* (2017, deur Bleeding Corp)
*
**Leeukop** is 'n kop in Kaapstad, Suid-Afrika, wat tussen Tafelberg en Seinheuwel geleë is. Die kop is 669 meter (2 195 voet) bo seevlak. Die piek skep 'n dramatiese agtergrond vir Kaapstad en is deel van die Tafelberg Nasionale Park.

Omgewing
--------

Seinheuwel (links) en Leeukop (regs), gesien vanaf Tafelbaai, met Tafelberg op die agtergrond
Leeukop soos vanaf Seinheuwel gesien
Toeriste ontspan op Leeukop
Kaapstad se voorstede omring die kop aan bykans alle kante, maar streng beheer deur die munisipaliteit het voorkom dat huise teen die hoër hange gebou word. Die gebied is van besondere belang vir die Kaapse Maleiergemeenskap, wat histories in die Bo-Kaap naby Leeukop gewoon het. 'n Aantal geskiedkundige grafte en tempels (kramats) van Maleise leiers is op die laer hange geleë.

Geskiedenis
-----------

In die 17de eeu het die Nederlanders die kop *Leeuwen Kop* gedoop, terwyl Seinheuwel as die *Leeuwen Staart* (die Leeu se stert) bekend was. Die Engelse het in die 17de eeu na die kop as *Sugar Loaf* verwys.

Aktiwiteite
-----------

Leeukop is bekend vir sy skouspelagtige uitsig oor die stad, en die uur lange klim na die kruin is veral gewild tydens volmaan. Die hange is ook gewilde afspringpunte vir hangswewers.

Geologie, flora en fauna
------------------------

Die boonste deel van die piek bestaan uit platliggende Tafelberg-sandsteen en die laer hange is gevorm deur die Kaapse graniet en die Malmesbury-formasie, wat ouer prekambriese rotse is. Leeukop is bedek met Fynbos (inheemse Kaapse plantegroei) met 'n buitengewoon ryk biodiversiteit wat 'n verskeidenheid van kleiner diere ondersteun.

Sien ook
--------

* Kloofnek
* Seinheuwel
* Tafelberg
Die **Oog van Schoonspruit** by Ventersdorp is een van Suid-Afrika se sterkste fonteine.

Hierdie natuurlike bron van grondwater lê net noordoos van Ventersdorp, langs die R30-pad, by die koördinate 26°17′S 26°51′O﻿ / ﻿26.283°S 26.850°O﻿ / -26.283; 26.850 en 1 489 m bo seevlak. Die Voortrekkers was reeds in 1850 bewus van hierdie bron. 

Die fontein handhaaf dwarsdeur die jaar 'n redelike konstante vloei. Dit lewer ten minste 70 000 m³ water van goeie gehalte per etmaal. Maar indien dit in die opvangsgebied goed reën, kan die uitloop tydelik meer as verdubbel. 'n Netwerk van kanale lei die water na plase in die omgewing. Ventersdorp se munisipaliteit het 'n waterreg van 400 m³ per uur. Die res vloei weg in die Schoonspruit.

Hierdie water is afkomstig uit die Schoonspruit dolomitiese kompartement. Die belangrikste bron van grondwater in Suid-Afrika is die dolomiet-series, d.w.s. klip met 'n baie hoë kalkinhoud, wat geoloë die Transvaalstelsel noem. Dit beslaan 'n area van 14 000 km².

Lees ook
--------

* Albionbron
* Gerhardminnebron
* Oog van Kuruman
* Zuurbekom

Bibliografie
------------

* De Villiers, J.P.: 'n Evaluering van die effektiwiteit van die Schoonspruitbesproeiingskema. Noordwes-universiteit: ongepubliseerde M.Sc.-verhandeling, 2007.
* scholar.ufs.ac.za
**Hendrik (Hennie) Johannes Jacob Bingle** (1910–2007) was 'n Calvinis, opvoeder en rektor van die Potchefstroomse Universiteit vir Christelike Hoër Onderwys in Potchefstroom, Suid-Afrika.

Herkoms
-------

Bingle is op 15 Augustus 1910 in Colesberg in die destydse Kaapprovinsie gebore. Hy was die seun van Pieter Willem Bingle en Albertje Catharina Andria Coetzee. Hy is in 1936 met Anna Susanna de Klerk getroud. Hy is op 29 Junie 2007 oorlede.

Opvoeding
---------

Hy het sy matriek aan Hoërskool Paul Kruger in Steynsburg geslaag. Hy was 'n onderwyser op Steynsburg, Vryburg, Messina en in Johannesburg. In 1931 het hy by die Staatsargief gewerk. Hy het 'n M.Ed. in 1935 en 'n PhD in 1940 aan die Potchefstroomse Universiteit behaal.

Loopbaan
--------

In 1945 is hy as senior lektor in Opvoedkunde aangestel aan die Potchefstroomse Universiteit. In 1949 is hy tot professor bevorder. Hy is in 1951 as Dekaan van die Onderwysdepartement aangestel, tot 1962. Hy was nou betrokke by die universiteit wat in 1951 onafhanklik geword het. Hy was een van die skrywers van die Universiteitswet. 

Op 20 November 1963 word hy deur die Universiteitsraad as Rektor verkies. Bingle was 'n Calvinis, en het 'n instituut op die kampus gestig vir die bevordering van Calvinisme. Hy was voorsitter van die Afrikaanse Calvinistiese Beweging. 

Die universiteit het in sy tyd as rektor in studentegetalle gegroei. Hy het 16 universiteite wêreldwyd besoek om te sien hoe om die universiteit konstruktief uit te brei. Hy het noue bande gehad met die regering van die dag, deur lidmaatskap van nasionale komitees. Die graad Doctor Educationis (Honoris Causa) is in 1981 aan hom verleen en hy het in 2001 die Kanseliersmedalje ontvang. Vandag dra die studentesentrum op kampus sy naam.
**Olaf Andresen** (1902–1985) was 'n Duitsgebore Afrikaanse liedjieskrywer, komponis en uitgewer van bladmusiek. Hy is bekend vir die *Heidelied*, *My Hart Verlang Na Die Boland* en die liedere van verskeie weermag-eenhede. Hy het sy komposisies by sy eie musiekdrukkery, *Melotoongolwe Musiekuitgewers*, laat druk en versprei.

Beknopte biografie
------------------

Hans Olaf Waldemar Rüdiger Emmerich Felix Januarius Andresen is op 14 Januarie 1902 in Berlyn in Duitsland gebore en vestig hom in 1931 in Suid-Afrika. Hy raak in 1939 verloof aan *Martha Dittrich*, 'n Afrikaanse meisie van Deense oorsprong.

Met die uitbreek van die Tweede Wêreldoorlog is hy in die Leeukop-gevangenis geïnterneer omdat hy 'n lid van die Ossewa Brandwag was en Duitsland in die oorlog gesteun het. Ná agt maande ontsnap hy op 6 Julie 1941 met die hulp van sy verloofde uit die interneringskamp. Hy was daarna vir elf maande in Suid-Afrika voortvlugtend. In hierdie tyd het hy onder andere marse vir die Ossewa Brandwag onder die skuilnaam *Andries Cilliers* gekomponeer. 

Daarna vlug hulle na Mosambiek en is daar getroud. Gedurende die tyd loof die regering van genl. Jan Smuts 'n beloning van 500 pond uit vir enigeen wat hom lewendig of dood sou uitlewer. Nadat die Nasionale Party in 1948 aan bewind kom, kon hy weer na Suid-Afrika terugkeer en dien drie jaar tronkstraf uit. 

Hy is op 20 Desember 1985 in Kemptonpark oorlede.

Nalatenskap
-----------

Die Andresen-versameling bestaan uit artefakte, korrespondensie, musiekmanuskripte, koerantknipsels en gedrukte musiek. Dit vul 13 pamfletdose.
Smaaklike hertzoggies
'n **Hertzoggie**, ook bekend as 'n **Hertzog-koekie**, is 'n tertjie of koekie gevul met konfyt met 'n klappermeringuebolaag. Hierdie koekie is 'n gewilde Suid-Afrikaanse gebak wat ook saam met Engelse tee geniet kan word. In die Kaap-Maleise gemeenskap word die nagereg gereeld gedurende Eid bedien. Dit vorm ook deel aan die tuisnywerheidindustrie waar dit gereeld saam met ander Suid-Afrikaanse lekkernye verkoop word, soos bv. koeksisters.

Geskiedenis
-----------

Die tertjie is vernoem na die die Suid-Afrikaanse politikus en Anglo-Boereoorlog-generaal J. B. M. Hertzog. Die Hertzog-koekies was glo een van sy gunsteling lekkernye. Hertzog se ondersteuners was bekend daarvoor dat hulle die koekies gebak en bedien het as 'n teken van hul politiese ondersteuning.

Een van die ander oorsprong-stories is dat dit deur die Kaap-Maleise gemeenskap uitgevind is om hulle ondersteuning aan Hertzog te wys nadat hy in die 1920's stemregte aan vroue asook gelyke regte aan die Kaap-Maleise gemeenskap beloof het. Nadat hy sy eerste belofte nagekom het, stemregte vir vroue, maar nie die een oor gelyke regte nie, het die gemeenskap die koekies begin bak met bruin en pienk gekleurde versiersuiker. Die naam vir die koekie was "tweegevreetjie".

'n Ander moontlike rede van die nagereg se oorsprong is die Afrikaners se gewoonte om gebak na nasionale helde te vernoem.

Bestanddele
-----------

Hertzog-koekies bestaan uit 'n broskorsdeegbasis, 'n appelkooskonfytvulsel en 'n dop gemaak uit klappermeringue wat dan gebak word.

Jan Smuts-koekies
-----------------

Twee Jan Smuts-koekies, waarvan die een in twee gebreek is om die appelkooskonfytvulsel te wys
Die Hertzog-koekie het die ondersteuners van Hertzog se politiese mededinger en tydgenoot, Jan Smuts, aangespoor om hulle eie weergawe van die gebak te skep: Jan Smuts-koekies. Die gebak was ook baie polulêr in die 1920's en 1930's. Jan Smuts-koekies het 'n geroomde botter- en suikerbolaag in plaas van die meringuebolaag van die Hertzog-koekie.

Sien ook
--------

* Koeksister

Notas
-----

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. | 

Klik vir info oor hierdie sjabloon.
 |

| * l
* b
* w
Suid-Afrikaanse kookkuns |
| --- |
| Soutgeregte | 
* Bobotie
* Boerewors
* Bokkoms
* Bunny chow
* Dikgobe
* Frikkadel
* Gatsby
* Hoenderpote
* Isidudu
* Marôg
* Noesj
* Mieliebrood
* Mieliepap
* Poetoepap
* Potbrood
* Potjiekos
* Skilpadjies
* Sosatie
* Spatlo
* Stampmielies
* Tamatiebredie
* Vetkoek
* Waterblommetjiebredie

 |
| Peuselhappies en speserye | 
* Aapkliersous
* Biltong
* Blatjang
* Chakalaka
* Droëwors
* Konfyt

 |
| Gebak en nageregte | 
* Beskuit
* Hertzoggie
* Jan Smuts-koekies
* Koeksisters
* Koesister
* Malvapoeding
* Melktert
* Mosbolletjies
* Tameletjie
* Ystervarkie

 |
| Drankies | 
* Amarula
* Maas
* Boeber
* Magou
* Rooibos
* Springbokkie
* Umqombothi

 |
Ligging van die Himalajagebergte
Kaart van die Himalajagebergte
Lugfoto van die Himalajagebergte
Nasa-Satellietbeeld van die bergreeks
Die **Himalaja** (Sanskrit: हिमालय; Nepalees: हिमालय; Oerdoe: ہمالیہ‎; van Sanskrit *hima* ("sneeu") en *ālaya* ("woning"), letterlik "tuiste van die sneeu") is 'n bergreeks in Suid-Asië, wat die Indo-Ganges-plein van die Tibetaanse plato skei. Dit lê uitgestrek van Pakistan oor Indië, Nepal, Tibet (Volksrepubliek China) en Bhoetan.

Pieke
-----

Die Himalajaberge is 2 400 km lank en tussen 150 en 280 km breed. Veertien van sy pieke rys tot 'n hoogte van meer as 8 000 m bo seevlak: Berg Everest, K2, Kangchenjunga, Lhotse, Makalu, Cho Oyu, Dhaulagiri, Manaslu, Nanga Parbat, Annapurna, Gasherbrum I, Broad Peak, Gasherbrum II en Shishapangma. Berg Everest is die hoogste bergtop op aarde met 'n hoogte van 8 848 meter. 

In werklikheid bestaan die bergreeks uit drie hoofreekse wat soos 'n magtige vesting oor Noord-Indië troon. Die bewoners van die streek noem die berge "die tuiste van die sneeu", want die meeste van die berge is hoër as 5 400 m en dus dwarsdeur die jaar met sneeu bedek. Meer as 100 van die pieke is hoër as 6 000 m, meer as 30 is hoër as 7 000 m en veertien is hoër as 8 000 m.

Riviere
-------

Drie van die wêreld se grootste riviere ontspring in die Himalaja: Brahmaputra, Ganges en Indus. Die massiewe Himalaja-bergreeks strek in 'n halfmaan oor 'n gebied van 3 250 km tussen die bolope van die Indus- en Brahmaputrariviere in Indië.

Die Himalaja het ontstaan deur die botsing van die Indiese subkontinent met die Eurasiese plat. Die Himalaja-bergreeks vorm deel van die "*Dak van die Wêreld*", die reusagtige hooglandgebied wat die Karakoram- en Pamir-bergreekse insluit.

Bronnelys
---------

* KENNIS, vol 9, 1980, bl. 1673-1675, ISBN 0 7981 0828 2
**Howard Carter** (\* 9 Mei 1874 in Kensington, Londen, Engeland; † 2 Maart 1939 in Kensington) was 'n Engelse argeoloog en egiptoloog wat bekendheid met die ontdekking van farao Toetankamen se graf (KV62) in die Egiptiese Vallei van die Konings in Wes-Tebe verwerf het.

Op sewentienjarige ouderdom is Carter in 1891 deur 'n argeoloog aangestel om tydens uitgrawings in Beni Hassan sketse van argeologiese artefakte in Brits-besette Egipte te teken. Sy innovatiewe metodes van tekenwerk het aanklank gevind by argeoloë sodat Carter in die volgende jare by 'n aantal vindplekke werksaam was.

In 1907 is Carter deur die welvarende Britse adellike Lord Carnarvon, 'n geesdriftige amateur-egiptoloog, aangestel. Carnarvon het in 1914 'n lisensie verwerf om argeologiese opgrawings by KV62, die vermoede laaste rusplek van die jong farao Toetankamen in die Vallei van die Konings, te doen. Carter het die opdrag gekry om die opgrawings te organiseer. 

Maar eers jare later het 'n seun, wat as waterdraer aangestel is, op 'n steentrap afgekom. Die argeoloë-span het 'n verseëlde deur en 'n geheime kamer ontdek, en op 6 November 1922 het Carter en Lord Carnarvon die grafkamer vir die eerste keer betree. Die binnenste kamer met goudskatte en Toetankamen se sarkofaag is op 16 Februarie 1923 geopen. 

Toetankamen se grafgifte was beskeie in vergelyking met dié van ander farao's, maar nogtans uniek omdat die grafkamer blykbaar nie deur grafrowers versteur is nie.

|  |  |
| --- | --- |
| Normdata Edit this at Wikidata | 
* BIBSYS: 3098613
* BNE: XX1721347
* BNF: cb11895358w (data)
* CANTIC: a10060066
* CiNii: DA01978081
* DSI: 12095
* GND: 118519328
* ISNI: 0000 0003 6958 9012
* LCCN: n50033940
* LNB: 000000482
* MusicBrainz: 04fb4ab1-599e-4ca6-93cf-3efb140d83d0
* NDL: 00435427
* NKC: jn20000700286
* NLA: 35026273
* NLG: 172206
* NLI: 000408136
* NLK: KAC201953363
* The NLP id a0000001078825 is not valid.
* NTA: 069871485
* RERO: 02-A012317609
* RKD: 15656
* SELIBR: 180673
* SNAC: w66m3b1m
* SUDOC: 026769492
* Trove: 799894
* ULAN: 500009930
* VIAF: 121597058
* WorldCat Identities: lccn-n50033940

 |
Die **bredasdorpsuikerbos** (*Protea obtusifolia*) is 'n blomdraende struik wat aan die bekende Protea genus behoort. Die plant is endemies aan Wes-Kaap en staan ook bekend as die *Bredasdorpsuikerbos*. Dit kom vanaf Stanford tot Kaap Agulhas, Kaap Infanta en Stilbaai so ver as Kaap Vacca naby die Gouritsmond voor en is deel van die strandveld en fynbos-biome. Die plant is regop en word 2-4 m hoog en blom van April tot September met die hoogtepunt van Junie tot Julie.

Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in kalksteen heuwels en vlaktes op hoogtes van 0 - 200 m. Dis 'n tipiese kalksteenfynbosspesie wat kommersieel geoes word.

Die boom se FSA-nommer is 94. In Engels staan dit as die *Bredasdorp protea* bekend.

Galery
------

* 
* 
* 
*

Sien ook
--------

* Alfabetiese lys van Suid-Afrikaanse bome
* Lys van proteaspesies

Bronne
------

* PlantZAfrica
* Protea Atlas
* Biodiversityexplorer
* REDLIST Sanbi
* Plants of the World Online
| **Kovelliet** |
| --- |
|    |
| Formule | CuS,  |
| Onsuiwerhede | Fe,Se,Ag,Pb  |
| Nickel-Strunz (10) | 2.CA.05a    |
| Kleur | blouswart  |
| Streep | blink metaalagtig, loodgrys tot swart  |
| Glans | submetalliek   |
| Hardheid | 1,5-2(Mohs)  |
| Digtheid | 4,6 g/cm3  |
| **Optiese eienskappe**  |
| Dubbelbreking | eenassig (+)  |
| RI-waardes | n = nω = 1.450 nε = 2.620   |
| **Kristallografie**  |
| Kristalsisteem | heksagonaal  |
| Ruimtegroep | P63/mmc  |
| Strukturbericht-kode | B18  |
| Nommer | 194  |
| Eenheidsel | a = 379,38 pm, c = 1634,1pm  |
|  |
| \* Lys van minerale |
| Portaal  Geologie |

**Kovelliet** is 'n sulfidiese kopermineraal met algemene formule CuS. Dit is 'n belangrike kopererts.

Kristalstruktuur
----------------

Kovelliet kristalliseer in 'n taamlik ingewikkelde heksagonale struktuur wat die argetipe van die B18-tipe van die strukturbericht-klassifikasie is.
Eenderde van die koper- en swaelatome vorm 'n plat seshoekige laag soos in grafiet of liewer heksagonale boornitried. Die omringing in die laag is drievoudig vir albei die atoomsoorte. Tweederde van die swaelatome vorm S2-pare (soos in piriet) wat loodreg op die BN-lae staan. Die ander koperatome is in 'n tetraëdriese omringing. Ten spyte van die stoigiometrie bevat die stof geen Cu2+-ione nie.
Kaart van die Bermudadriehoek
Die **Bermudadriehoek** (ook bekend as die **Duiwel se Driehoek**) is 'n denkbeeldige driehoek tussen Miami, die Bermuda-eilande en Puerto Rico. Die gebied strek oor 4 miljoen vierkante kilometer in die westelike deel van die Atlantiese Oseaan. Dit het vanaf die middel van die 20ste eeu bekend geword vir die skynbaar misterieuse verdwyning van verskeie vaar- en vliegtuie.

Outeurs van populêre lektuur skryf hierdie verdwynings aan paranormale verskynsels of moontlike aktiwiteite van buiteaardse besoekers toe. Van die beweerde gebeure sluit in vliegtuie wat verdwyn sonder om per radio om hulp te roep, skepe wat spoorloos verdwyn of selfs later sonder hulle bemanning gevind word, en kompasse wat rigting verloor.

Gedokumenteerde bewyse dui daarop dat 'n beduidende persentasie van die voorvalle onwaar, onakkuraat of deur latere skrywers ingekleur is. Talle amptelike liggame het aangedui dat die aantal en aard van die verdwynings in die streek soortgelyk aan dié in enige ander gebied ter see is.

Oorsprong
---------

Die vroegste voorstel van ongewone verdwynings in die Bermuda-omgewing het in 'n artikel deur Edward Van Winkle Jones op 17 September 1950 in die Miami Herald (Associated Press) verskyn. Twee jaar later het die tydskrif Fate die artikel deur George Sand "Sea Mystery at Our Back Door" gepubliseer, wat die verlies van verskeie vliegtuie en skepe insluit, insluitend die verlies van Flight 19 (Vlug 19 en 'n groep vyf Amerikaanse vloot *Grumman TBM Avenger*-torpedo-bomwerpers op 'n opleidingsmissie. Sand se artikel was die eerste om die nou bekende driehoekige gebied waar die verliese plaasgevind het, uit te lê. 

Vlug 19 alleen sou weer behandel word in die April 1962 uitgawe van die Amerikaanse tydskrif "American Legion". Daarin het die skrywer Allan W. Eckert geskryf dat die vlugleier gesê het: "Ons gaan witwater binne, niks lyk reg nie. Ons weet nie waar ons is nie, die water is groen, geen wit nie." Hy het ook geskryf dat amptenare by die Vloot-raad van ondersoek gesê het dat die vliegtuie "na Mars gevlieg het". Sand se artikel was die eerste wat 'n bonatuurlike element in die Vlug 19-voorval voorgehou het.

In Februarie 1964 het Vincent Gaddis 'n artikel met die naam "The Deadly Bermuda Triangle" in die tydskrif *Argosy* geskryf waarin gesê word dat Vlug 19 en ander verdwynings deel vorm van 'n patroon van vreemde gebeure in die streek. Die volgende jaar het Gaddis hierdie artikel uitgebrei in 'n boek, "Invisible Horizons."

Ander skrywers het uitgebrei oor Gaddis se idees: John Wallace Spencer ("Limbo of the Lost", 1969 en 1973); Charles Berlitz ("The Bermuda Triangle", 1974); Richard Winer ("The Devil's Triangle", 1974), en vele ander. Almal van hulle hou by sommige van dieselfde bonatuurlike elemente soos deur Eckert uiteengesit is.

Sien ook
--------

* Bennington-driehoek
Die Fingo-melkhoutboom (**Umqwashu**) is van historiese belang vir die Fingo-volk. Die boom is 13 km noordnoordwes van Peddie, op die pad van Peddie oor Breakfastvlei en Fort Willshire na Alice en Fort Beaufort.

Tydens die Mfecane het die Fingo vroeg in die 1820's van Natal na Transkei gevlug. Weens onophoudelike aanvalle deur die Xhosa het die Fingo al verder wes gevlug tot net wes van die Keiskammarivier. Op 14 Mei 1835 het hulle by 'n groot melkhoutboom, die Umqwashu, stilgehou en onder die leiding van eerw. John Ayliff trou gesweer aan God en die Britse koning. Die Umqwashu is sedertdien vir die Fingo-vlolk 'n simbool van verlossing uit die slawerny.

Hierdie boom is in 1942 tot monument verklaar en vir lange jare het die Fingo hier op 14 Mei bymekaargekom vir 'n herdenkingsgeleentheid.

Aan drie ander melkhoutbome is die status van monument verleen, naamlik die Poskantoorboom by Mosselbaai, die Verdragboom by Woodstock en die Renosterfontein-melkhoutboom by Bredasdorp.

Bibliografie
------------

* Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. ISBN 0-620-00191-7
**Eienskappe**| **Algemeen** |
| --- |
| Naam | Koper(II)asetaat |
| Struktuurformule vanStruktuurformule van  |  |
| Chemiese formule | Cu(CH3CO2)2 |
| Molêre massa |  |
| CAS-nommer | 142-71-2   |
| Voorkoms | Deursigtige donkergroen vastestof    |
| Reuk | reukloos |
| **Fasegedrag**   |
| Selkonstantes | a= 5.1486(3) Å b= 7.5856(6) Å,c= 8.2832(6) Å,α= 77.984(4)°,β= 75.911(8)°,γ=84.256(6)°   |
| Ruimtegroep | P1  |
| Nommer | 2 |
| Smeltpunt | ontbind 273 C  |
| Kookpunt |  |
| Digtheid | 1,88 [g/cm3] @ 20 C |
| Oplosbaarheid | 76,3 [g/L] @ 20C |
| **Suur-basis eienskappe** |
| pKa |  |
| **Veiligheid** |
| Flitspunt | geen  |
| LD50 | >300-2 000 [mg/kg] |
| Tensy anders vermeld is alle data vir standaardtemperatuur en -druk toestande. |
|   |  |

**Koper(II)asetaat** is 'n sout van koper is sy +2 oksidasietoestand en etanoësuur. Die anhidraat het formule Cu(CH3CO2)2, maar die stof word dikwels gelewer as die monohidraat Cu(CH3CO2)2.H2O of 'n mengsel van die twee

Versigtige verhitting tot ong. 100 C of droging oor P2O5 lewer die anhidraat.

Daar is ook basiese vorms van die verbinding of eintlik asetaathidroksiede soos Cu(CH3CO2)2.Cu(OH)2.2H2O

Hulle is almal blou of blougroen stowwe, hoewel hulle kleure effens verskil, en hulle is sedert eeue as *verdigris* as 'n gewilde kleurstof gebruik. Tradisioneel is verdigris vervaardig deur koper langdurig (weke of maande) aan asyn of asyndampe bloot te stel. Watter fasemengsel presies vervaardig is, veskil van geval tot geval. Die stowwe is oplosbaar in water en by indamping kristalliseer die monohidraat uit die oplossing.

Kristalstrukture
----------------

Die anhidraat kristalliseer in 'n trikliniese struktuur met 'n opvallend roeiwiel-struktuur. Dit bestaan uit twee koperione wat in 'n plat vierkant omring deur suurstof atome van die asetaatione omring word. Die anione vorm brûe tussen die twee katione. Die afstand tussen die katione is kort genoeg dat dit voor antiferromagnetiese koppeling tussen beide 3d9-ione sorg. Die monohidraat het 'n ander kristalstruktuur met 'n ander eenheidsel maar hier is ook 'n roeiwieleenheid te herken. Die verskil is dat die koperione in die rigtin loodreg op de roeiwiel nog 'n watermolekule as ligand besit.

Verwsyings
----------

1. 1 2 3 4 5 6 7 8  "SDS". Sigma Aldrich.
2. ↑  Bette, S. Costes, A. Kremer, R.K. Eggert, G. Tang, C.C. en Dinnebier, R.E. (2019). "On Verdigris, Part III: Crystal Structure, Magnetic and Spectral Properties of Anhydrous Copper(II) Acetate, a Paddle Wheel Chain". *Z. Anorg. Allg. Chem*. **645**: 988–997. doi:10.1002/zaac.201900125.AS1-onderhoud: gebruik authors-parameter (link)